***ΑΟΘ-ΚΕΦ1-Σ/Λ & ΠΟΛΛΑΠΛΗΣ***

*Να χαρακτηρίσετε τις προτάσεις που ακολουθούν ως Σωστές (Σ) ή Λανθασμένες (Λ)*

1. Το φως του ήλιου δεν είναι οικονομικό αγαθό, διότι δεν είναι αποτέλεσμα παραγωγής.
2. Ο πολλαπλασιασμός ως ιδιότητα των αναγκών αναφέρεται στη διαφοροποίηση των αγαθών που χρησιμοποιούνται για την ικανοποίηση της ίδιας ανάγκης.
3. Το χαρακτηριστικό των εργαλείων είναι ότι αποτελούν παραχθέντα μέσα παραγωγής.
4. Η κυκλοφορία των προϊόντων στο οικονομικό σύστημα συνοδεύεται από μία αντίθετη σε κατεύθυνση κυκλοφορία χρήματος.
5. Το οικονομικό κύκλωμα περιγράφει το σύνολο των σχέσεων που δημιουργούνται μεταξύ των βασικών μονάδων ενός οικονομικού συστήματος.
6. Η οικονομία του Ροβινσώνα Κρούσου δεν αντιμετωπίζει προβλήματα διανομής των προϊόντων.
7. Συνήθεια είναι η τάση των ανθρώπων να ζητούν την επανάληψη μιας απόλαυσης από την χρησιμοποίηση ενός αγαθού οδηγεί τελικά στην ανάγκη γι’ αυτό το αγαθό.
8. Η θερμότητα του ήλιου είναι άυλο οικονομικό αγαθό.
9. Το ακαλλιέργητο χωράφι ανήκει στον παραγωγικό συντελεστή έδαφος.
10. Οι ροές στο οικονομικό κύκλωμα είναι συνεχείς, δηλαδή συμβαίνουν σε κάθε χρονική στιγμή.
11. Αντικείμενο μελέτης της οικονομικής επιστήμης είναι η μελέτη των προβλημάτων των επιχειρήσεων.
12. Οι ανάγκες ως σύνολο είναι απεριόριστες ή ακόρεστες, αλλά κάθε μία ανάγκη ξεχωριστά υπόκειται σε προσωρινό κορεσμό.
13. Το χαρακτηριστικό στοιχείο των συντελεστών παραγωγής είναι ότι για κάθε χρονική περίοδο και για κάθε οικονομία θεωρούνται δεδομένοι.
14. Το άτομο, το οποίο είναι άνεργο, ανήκει στον παραγωγικό συντελεστή εργασία.
15. Οι ροές στο οικονομικό κύκλωμα έχουν πάντοτε το ίδιο μέγεθος, δηλαδή ο όγκος των συναλλαγών παραμένει σταθερός κατά τη διάρκεια των παραγωγικών δραστηριοτήτων.
16. Όταν ο Ροβινσώνας Κρούσος θα φτιάξει ένα δίχτυ, μια παγίδα ή μια σκάλα, τότε δημιουργεί κεφάλαιο και τεχνολογία και αναπτύσσει την οικονομία του.
17. Η συνήθεια και η μίμηση περιλαμβάνονται στις ιδιότητες των αναγκών.
18. Η αγορά κάθε προϊόντος περιορίζεται σε μία συγκεκριμένη γεωγραφική περιοχή.
19. Το κύριο χαρακτηριστικό των οικονομικών αγαθών είναι ότι βρίσκονται σε περιορισμένες ποσότητες σε σχέση με τις ανάγκες που ικανοποιούν.
20. Το πραγματικό κόστος ενός αγαθού είναι τα άλλα αγαθά που θυσιάστηκαν για την παραγωγή του.

*Στις παρακάτω προτάσεις να σημειώσετε τη σωστή απάντηση.*

**Α1** Το ηλεκτρικό ρεύμα που χρησιμοποιεί ένα νοικοκυριό είναι αγαθό:

α) άυλο, καταναλωτό και κεφαλαιουχικό

β) άυλο, καταναλωτό και καταναλωτικό

γ) άυλο, διαρκές και καταναλωτικό

δ) υλικό, καταναλωτό και καταναλωτικό

**Μονάδες 5**

**Α2** Η γεωγραφική έκταση, επιφάνεια, υπέδαφος, λίμνες, ποτάμια, θάλασσες καθώς και οι ιδιότητες της γης που είναι χρήσιμες στην παραγωγική διαδικασία:

α) έδαφος

β) επιχειρηματικότητα

γ) εργασία

δ) κεφάλαιο

**Μονάδες 5**

**Α3** Η διάλεξη ενός πανεπιστημιακού μαθήματος είναι αγαθό:

α) άυλο, καταναλωτό και κεφαλαιουχικό

β) άυλο, καταναλωτό και καταναλωτικό

γ) άυλο, διαρκές και κεφαλαιουχικό

δ) υλικό, καταναλωτό και κεφαλαιουχικό

**Μονάδες 5**

**Α4** Καταβολή ανθρώπινης προσπάθειας, σωματικής και πνευματικής, για την παραγωγή κάποιου προϊόντος:

α) έδαφος

β) επιχειρηματικότητα

γ) εργασία

δ) κεφάλαιο

**Μονάδες 5**

**Α5** Το πετρέλαιο που χρησιμοποιεί μια βιομηχανία είναι αγαθό:

α) άυλο, καταναλωτό και κεφαλαιουχικό

β) υλικό, καταναλωτό και καταναλωτικό

γ) υλικό, καταναλωτό και κεφαλαιουχικό

δ) υλικό, διαρκές και κεφαλαιουχικό

**Μονάδες 5**

**Α6** Τα προϊόντα που χρησιμοποιούνται στην παραγωγική διαδικασία για την παραγωγή άλλων προϊόντων:

α) έδαφος

β) επιχειρηματικότητα

γ) εργασία

δ) κεφάλαιο

**Μονάδες 5**

**Α7** Το βιβλίο μιας πανεπιστημιακής βιβλιοθήκης είναι αγαθό:

α) υλικό, διαρκές και κεφαλαιουχικό

β) υλικό, καταναλωτό και κεφαλαιουχικό

γ) υλικό, καταναλωτό και καταναλωτικό

δ) άυλο, διαρκές και κεφαλαιουχικό

**Μονάδες 5**

**Α8** Η ικανότητα που έχουν ορισμένοι άνθρωποι να διαβλέπουν κέρδος σε διάφορες οικονομικές δραστηριότητες και αναλαμβάνουν να συνδυάσουν τους άλλους τρεις συντελεστές, για να γίνει η πραγωγή:

α) έδαφος

β) επιχειρηματικότητα

γ) εργασία

δ) κεφάλαιο

**Μονάδες 5**